የኢትዮጵያ ንግድ ባንክ እና ልማት ባንክ አዳዲስ ፕሬዚዳንቶችን ሾሙ
ለኢትዮጵያ ንግድ ባንክ እና የኢትዮጵያ ልማት ባንክ አዳዲስ ፕሬዚዳንቶች መሾማቸው ተገለጸ ።የመንግስት የፋይናንስ ድርጅቶች ኤጀንሲ ዳይሬክተር ዶክተር ስንታየሁ ወልደሚካኤል  እንደተናገሩት ፥ ለሁለቱ ባንኮች አዳዲስ ፕሬዚዳንቶች ሹመት ተሠጥቷል።አቶ ባጫ ጊኒ የኢትዮጵያ ንግድ ባንክ ፕሬዚዳንት ሆነው ተሾመዋል  ።አቶ ባጫ ቀደም ሲል የኦሮሚያ ህብረት ሥራ ባንክ ምክትል ፕሬዚዳንት ሆነው ያገለገሉ ናቸው ።እንዲሁም  አቶ ኃይለኢየሱስ በቀለ የኢትዮጵያ ልማት ባንክ ፕሬዚዳነት ሆነው ተሾመዋል።አቶ ሃይለኢየሱስ የባንኩ ፕሬዚዳንት የነበሩትን አቶ ጌታሁን ናናን በመተካት   ነው የልማት ባንክ ፕሬዚደንት  ሆነው  የተመደቡት ።አቶ ኃይለየሱስ በቀለ የቀድሞው ኮንስትራክሽንና ቢዝነስ ባንክ ፕሬዚዳንት ሆነው ማገልገላቸው የሚታወስ ነው።